Videod moetippudega: kellel on Eesti moedisainis tulevikku?
#000000
EKA moedisini osakonnajuhataja Piret Puppart, kes võitjale ise ka auhinna üle andis, sõnas ka meie arvates üsna tabavalt, et võitjakollektsiooni kohta polnud midagi kehvasti öelda. Idee oli kenasti läbi mõeldud ja teostus detailideni viimistletud. Küsisime talt ka konkurentsi kohta Eesti moeturul ja uurisime, kas noortel, kes tänavu keskkooli lõpetavad, on ikka veel ruumi ja põhjust sügisest EKA-sse moekunsti õppima minna ja tema tudengiks hakata.
#000004
EKA nahakunsti tudeng Kirke Talu on alati olnud lisaks nahakunstile ka väga suur moehuviline. Pärisime Kirkelt, kas ka vanematel kolleegidel on noorematelt midagi õppida ning mida selliste keskkooliürituste väisamine temale annab. Kirke soovitab ka tulevastele moekunstnikele rohkem julgust piire kombata.
#000005
Hanna Haring, kes töötab päevasel ajal Montoni rõivabrändi naistekollektsiooni peadisainerina, julgustab samuti noori tegelema moekunstiga ning oma loomingut ka teistele näitama. Eriti loodab Hanna näha sellest põlvkonnast välja kasvavat ka moekunstnikke, keda huvitab tööstusdisain ja selle viljelemine.
#000006
Ka moekunstnik ja stilist Britt Samoson on veendunud, et Eesti moetööstusel on tarvis tegijaid lisaks ning nii-öelda värske veri on alati teretulnud.
#000007